Maitselaadi võib hõlpsasti tunda lillede valikust. Sest lillede vorm on tundmuste sümboliks. Impressionistid armastasid maa­lida sireleid: need olid udused ja ebamäära­sed värvid ning vormid. Valgusemaalijail polnud paremat eset kui kobarpehmeid si­releid. Ekspressionistlik maitse armastab sel­le vastu kõvajoonelist ja sakilist. Moodi satub kaktus oma lamedate okstega lapi­daarse tüve küljes. Armastatakse ka tulpi, pahalõhnalist, aga  suurevormilist kallat, sa­muti amarüllist.